

VLADA REPUBLIKE HRVATSKE

Zagreb, 25. siječnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 10. stavka 5. Zakona o financiranju jedinica lokalne i područne (regionalne) samouprave („Narodne novine“, br. 127/17., 138/20., 151/22. i 114/23.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**U R E D B U**

**o načinu financiranja decentraliziranih funkcija te izračuna iznosa pomoći**

**izravnanja za decentralizirane funkcije jedinica lokalne i područne (regionalne) samouprave za 2024. godinu**

**Članak 1.**

Ovom Uredbom utvrđuju se način financiranja decentraliziranih funkcija te način izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu osiguranih u Državnom proračunu Republike Hrvatske za 2024. godinu prema posebnim zakonima i odlukama o kriterijima i mjerilima za osiguravanje minimalnog financijskog standarda javnih potreba u djelatnostima osnovnog i srednjeg školstva, socijalne skrbi, zdravstva i vatrogastva.

**Članak 2.**

Pojedini pojmovi u smislu ove Uredbe imaju sljedeća značenja:

1. Decentralizirane funkcije su rashodi koji su posebnim zakonima za osnovno i srednje školstvo, socijalnu skrb, zdravstvo i vatrogastvo preneseni na jedinice lokalne i područne (regionalne) samouprave, a financiraju se iz dodatnog udjela u porezu na dohodak i pomoći izravnanja za decentralizirane funkcije.

2. Bilančna prava su sredstva potrebna za osiguravanje minimalnih financijskih standarda u pojedinoj decentraliziranoj funkciji prema odlukama iz članka 4. ove Uredbe.

3. Pomoći izravnanja su prijenosi sredstava iz državnog proračuna jedinicama lokalne i područne (regionalne) samouprave za financiranje decentraliziranih funkcija kada prihodi ostvareni iz dodatnog udjela u porezu na dohodak nisu dovoljni za financiranje minimalnih financijskih standarda prema odlukama iz članka 4. ove Uredbe.

**Članak 3.**

(1) Ova Uredba odnosi se na jedinice lokalne i područne (regionalne) samouprave koje su preuzele financiranje decentraliziranih funkcija (u daljnjem tekstu: korisnici pomoći izravnanja), i to na županije, Grad Zagreb, gradove i općine iz Tablice 2. županije, Tablice 2. gradovi i Tablice 3. općine/gradovi koje su sastavni dio ove Uredbe.

(2) Korisnici pomoći izravnanja iz stavka 1. ovoga članka, u skladu sa Zakonom o financiranju jedinica lokalne i područne (regionalne) samouprave, ostvaruju prihode iz dodatnog udjela u porezu na dohodak za decentralizirane funkcije i to:

1. Osnovno školstvo 1,9 %

2. Srednje školstvo 1,3 %

3. Socijalna skrb

- domovi za starije osobe 0,8 %

4. Zdravstvo 1,0 %

5. Vatrogastvo

- javne vatrogasne postrojbe 1,0 %.

(3) Korisnici pomoći izravnanja ostvaruju pravo na sredstva iz Državnog proračuna Republike Hrvatske za 2024. godinu, s razdjela tijela državne uprave nadležnih za pojedinu decentraliziranu funkciju, ako iz dodatnog udjela u porezu na dohodak iz stavka 2. ovoga članka ne ostvare sredstva do iznosa bilančnih prava za financiranje decentraliziranih funkcija za 2024.

(4) Pregled iznosa bilančnih prava sastavni je dio ove Uredbe, a naveden je u:

1. Zbirnom pregledu sredstava za decentralizirane funkcije u 2024. godini po županijama (Tablica 1.)

2. Pregledu sredstava za decentraliziranu funkciju osnovnog školstva po županijama u 2024. godini (Tablica 2. županije)

3. Pregledu sredstava za decentraliziranu funkciju osnovnog školstva po gradovima u 2024. godini (Tablica 2. gradovi)

4. Pregledu sredstava za decentraliziranu funkciju vatrogastva po općinama/gradovima u 2024. godini (Tablica 3. općine/gradovi).

(5) Iznimno od stavka 2. ovoga članka, za vrijeme trajanja programa mjera i aktivnosti obnove donesenih u skladu sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23.), dodatni udio u porezu na dohodak za decentralizirane funkcije iz stavka 2. ovoga članka koji se izravno doznačuje na račun Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije može se utrošiti u svrhu saniranja šteta i obnove zbog potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije.

(6) Iznimno od stavka 3. ovoga članka sredstva za pokriće rashoda za decentralizirane funkcije osnovnog i srednjeg školstva, socijalne skrbi, zdravstva i vatrogastva iz stavka 4. ovoga članka za Grad Zagreb, Krapinsko-zagorsku županiju, Zagrebačku županiju, Sisačko-moslavačku županiju i Karlovačku županiju, za vrijeme trajanja programa mjera i aktivnosti obnove donesenih u skladu sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, osiguravaju se u cijelosti iz pomoći izravnanja za decentralizirane funkcije u državnom proračunu na razdjelima tijela državne uprave nadležnih za pojedinu decentraliziranu funkciju.

**Članak 4.**

(1) Bilančna prava grada, županije i Grada Zagreba za osnovno školstvo za 2024. godinu utvrđena su Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini.

(2) Bilančna prava županije i Grada Zagreba za srednje školstvo za 2024. godinu utvrđena su Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2024. godini.

(3) Bilančna prava županije i Grada Zagreba za financiranje domova za starije osobe za 2024. godinu utvrđena su Odlukom o minimalnim financijskim standardima, kriterijima i mjerilima za decentralizirano financiranje domova za starije osobe u 2024. godini.

(4) Bilančna prava županije i Grada Zagreba za financiranje zdravstvenih ustanova za 2024. godinu utvrđena su Odlukom o minimalnim financijskim standardima za decentralizirane funkcije za zdravstvene ustanove u 2024. godini.

(5) Bilančna prava općine, grada i Grada Zagreba za financiranje javnih vatrogasnih postrojbi za 2024. godinu utvrđena su Odlukom o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2024. godini.

**Članak 5.**

(1) Korisnici pomoći izravnanja u proračunu za 2024. godinu planiraju prihode i rashode za decentralizirane funkcije u 2024. godini prema proračunskim klasifikacijama do iznosa navedenog u Pregledu iznosa bilančnih prava.

(2) Korisnici pomoći izravnanja planiraju prihode za decentralizirane funkcije prema procjeni prihoda koje će u 2024. godini ostvariti temeljem svakog pojedinog dodatnog udjela u porezu na dohodak iz članka 3. ove Uredbe, a razliku prihoda do iznosa iz stavka 1. ovoga članka planiraju iz pomoći izravnanja.

**Članak 6.**

(1) Županije, Grad Zagreb, gradovi i općine dužni su sredstva ostvarena za decentralizirane funkcije doznačivati krajnjim korisnicima (ustanovama) čije su financiranje preuzeli.

(2) Sredstva iz stavka 1. ovoga članka doznačuju se u skladu s obvezama, prema dinamici i planu prioriteta utvrđenima u proračunu korisnika pomoći izravnanja.

(3) Iznimno, radi osiguranja namjenskog korištenja sredstava pomoći izravnanja za decentralizirane funkcije, pomoći izravnanja će se doznačivati izravno krajnjim korisnicima.

**Članak 7.**

(1) Korisnici pomoći izravnanja dužni su sredstva ostvarena za decentralizirane funkcije iz članka 3. ove Uredbe koristiti za namjene utvrđene u odlukama iz članka 4. ove Uredbe.

(2) Na temelju odluka iz članka 4. ove Uredbe korisnici pomoći izravnanja dužni su donijeti vlastite odluke o kriterijima i mjerilima te načinu financiranja u 2024. godini:

- osnovnog i srednjeg školstva

- domova za starije osobe

- zdravstvenih ustanova

- javnih vatrogasnih postrojbi,

u okvirima prava iz Pregleda iznosa bilančnih prava.

(3) U odlukama iz stavka 2. ovoga članka utvrđuje se raspored sredstava po krajnjim korisnicima te prioriteti kapitalnih ulaganja (osim za javne vatrogasne postrojbe).

(4) Županije, Grad Zagreb, gradovi i općine mogu sredstva ostvarena od dodatnog udjela u porezu na dohodak i pomoći izravnanja iz članka 3. stavaka 2. i 3. ove Uredbe (osim za financiranje djelatnosti javne vatrogasne postrojbe) preraspodijeliti po krajnjim korisnicima unutar pojedine djelatnosti, a u skladu s odlukama iz članka 4. ove Uredbe.

(5) Prije izmjena odluka iz stavka 2. ovoga članka kojima se uređuje preraspodjela sredstava, županije, Grad Zagreb, gradovi i općine obvezni su o tome izvijestiti krajnje korisnike mjesec dana prije izmjena odluka.

**Članak 8.**

(1) Ako jedinice lokalne i područne (regionalne) samouprave koje financiraju decentralizirane funkcije ostvare više sredstava iz dodatnog udjela u porezu na dohodak iz članka 3. stavka 2. ove Uredbe nego je to utvrđeno minimalnim financijskim standardima utvrđenima u Pregledu iznosa bilančnih prava, višak sredstava mogu koristiti za financiranje decentraliziranih funkcija koje su preuzele.

(2) Ako jedinice lokalne i područne (regionalne) samouprave koje financiraju decentralizirane funkcije ostvare više sredstava iz pomoći izravnanja iz članka 3. stavka 3. ove Uredbe nego je to utvrđeno minimalnim financijskim standardima utvrđenima u Pregledu iznosa bilančnih prava, višak sredstava dužni su najkasnije do 15. veljače 2025. uplatiti na račun državnog proračuna Republike Hrvatske.

(3) Višak sredstava iz stavka 2. ovoga članka prihod je državnog proračuna Republike Hrvatske.

**Članak 9.**

(1) Iznos pomoći izravnanja za pojedinu decentraliziranu funkciju u 2024. godini utvrđuju tijela državne uprave nadležna za pojedinu decentraliziranu funkciju u suradnji s Ministarstvom financija po korisnicima pomoći izravnanja, sukladno članku 3. ove Uredbe.

(2) Od mjesečnog iznosa bilančnih prava odbija se iznos ostvarenog poreza na dohodak iz dodatnog udjela u porezu na dohodak za decentraliziranu funkciju za prethodni mjesec, a nedostajući iznos sredstava do mjesečnog iznosa bilančnih prava podmiruje se iz pomoći izravnanja.

(3) Pomoći izravnanja za pojedinu decentraliziranu funkciju doznačivat će se mjesečno iz Državnog proračuna Republike Hrvatske za 2024. godinu do ukupnog iznosa bilančnih prava za 2024.

**Članak 10.**

(1) Županije, Grad Zagreb, gradovi i općine dužni su tijelo državne uprave nadležno za pojedinu decentraliziranu funkciju izvještavati o utrošenim sredstvima krajnjih korisnika (ustanova) u roku i na način propisan u odlukama iz članka 4. ove Uredbe.

(2) Tijelo državne uprave nadležno za pojedinu decentraliziranu funkciju dužno je pratiti izvršenje odluka iz članka 4. ove Uredbe i po potrebi, a najkasnije do 31. listopada 2024., Vladi Republike Hrvatske predložiti njihove izmjene i dopune koje je prethodno, a najkasnije do 30. rujna 2024., dužno dostaviti na mišljenje Ministarstvu financija.

(3) Ako korisnik pomoći izravnanja iz stavka 1. ovoga članka ne dostavi izvještaj o utrošenim sredstvima tijelu državne uprave nadležnom za pojedinu decentraliziranu funkciju na propisani način i u roku iz stavka 1. ovoga članka, nadležno tijelo će privremeno obustaviti doznaku pomoći izravnanja.

**Članak 11.**

Ova Uredba stupa na snagu prvoga dana od dana objave u „Narodnim novinama“.

KLASA:

URBROJ:

Zagreb,

PREDSJEDNIK

mr. sc. Andrej Plenković

|  |  |  |  |  |  |  |
| --- | --- | --- | --- | --- | --- | --- |
| **ZBIRNI PREGLED SREDSTAVA ZA DECENTRALIZIRANE FUNKCIJE U 2024. GODINI PO ŽUPANIJAMA** | | | | | | |
|  |  |  |  |  |  |  |
|  |  |  |  |  |  | *Tablica 1.* |
| ŽUPANIJA | ŠKOLSTVO | | SOCIJALNA SKRB | ZDRAVSTVO | VATROGASTVO | SVEUKUPNE OBVEZE ZA DECENTRALIZIRANE FUNKCIJE |
| OSNOVNO ŠKOLSTVO (OBVEZA GRADOVA I ŽUPANIJA) | SREDNJE ŠKOLSTVO | DOMOVI ZA STARIJE OSOBE | ZDRAVSTVENE USTANOVE | JAVNE VATROGASNE POSTROJBE (OBVEZA OPĆINA I GRADOVA) |
| 1 | 2 | 3 | 4 | 5 | 6 | 7 (2+3+4+5+6) |
| ZAGREBAČKA | 10.299.909 | 2.173.489 | 0 | 2.336.792 | 2.203.589 | 17.013.779 |
| KRAPINSKO-ZAGORSKA | 4.190.562 | 1.902.066 | 0 | 1.710.103 | 1.356.728 | 9.159.459 |
| SISAČKO-MOSLAVAČKA | 6.137.276 | 2.162.283 | 1.273.137 | 2.422.772 | 2.132.822 | 14.128.290 |
| KARLOVAČKA | 4.414.914 | 2.379.880 | 483.326 | 1.483.402 | 1.481.020 | 10.242.542 |
| VARAŽDINSKA | 6.424.708 | 3.509.151 | 614.679 | 1.963.344 | 912.882 | 13.424.764 |
| KOPRIVNIČKO-KRIŽEVAČKA | 3.918.414 | 1.672.215 | 867.822 | 1.140.215 | 1.610.921 | 9.209.587 |
| BJELOVARSKO-BILOGORSKA | 4.031.568 | 2.116.780 | 642.981 | 1.293.284 | 2.099.144 | 10.183.757 |
| PRIMORSKO-GORANSKA | 6.955.851 | 4.585.279 | 1.721.831 | 3.307.805 | 4.263.293 | 20.834.059 |
| LIČKO-SENJSKA | 2.374.354 | 757.798 | 925.841 | 811.674 | 980.606 | 5.850.273 |
| VIROVITIČKO-PODRAVSKA | 3.025.401 | 1.312.979 | 0 | 1.035.692 | 782.045 | 6.156.117 |
| POŽEŠKO-SLAVONSKA | 3.086.250 | 1.409.051 | 1.161.111 | 1.347.568 | 738.267 | 7.742.247 |
| BRODSKO-POSAVSKA | 5.306.001 | 2.160.483 | 956.102 | 1.470.731 | 1.307.788 | 11.201.105 |
| ZADARSKA | 5.280.924 | 2.972.822 | 1.018.858 | 1.790.827 | 3.537.342 | 14.600.773 |
| OSJEČKO-BARANJSKA | 9.089.544 | 4.742.494 | 2.440.299 | 3.349.491 | 2.566.609 | 22.188.437 |
| ŠIBENSKO-KNINSKA | 3.324.734 | 1.440.979 | 1.233.153 | 1.189.753 | 2.150.039 | 9.338.658 |
| VUKOVARSKO-SRIJEMSKA | 5.496.577 | 2.410.700 | 1.361.617 | 1.935.215 | 1.656.386 | 12.860.495 |
| SPLITSKO-DALMATINSKA | 12.167.494 | 6.852.908 | 3.232.302 | 4.444.857 | 4.301.353 | 30.998.914 |
| ISTARSKA | 6.782.388 | 3.176.718 | 2.532.786 | 1.980.427 | 4.255.411 | 18.727.730 |
| DUBROVAČKO-NERETVANSKA | 3.903.816 | 2.178.512 | 1.501.703 | 1.566.341 | 2.658.221 | 11.808.593 |
| MEĐIMURSKA | 3.495.959 | 1.401.331 | 773.870 | 1.150.446 | 705.412 | 7.527.018 |
| GRAD ZAGREB | 17.392.962 | 12.818.540 | 2.219.026 | 5.360.326 | 5.889.116 | 43.679.970 |
| MINISTARSTVO ZNANOSTI I OBRAZOVANJA | 2.467.951 | 0 | 0 | 0 | 0 | 2.467.951 |
| **UKUPNO EURA** | **129.567.557** | **64.136.458** | **24.960.444** | **43.091.065** | **47.588.994** | **309.344.518** |

|  |  |  |
| --- | --- | --- |
| **PREGLED SREDSTAVA ZA DECENTRALIZIRANU FUNKCIJU OSNOVNOG ŠKOLSTVA PO ŽUPANIJAMA U 2024. GODINI** | | |
|  | | |
|  |  |  |
|  |  | *Tablica 2. županije* |
| Žup. broj | Nositelj financiranja - županije | Sveukupno eura |
| 1 | 2 | 3 |
| 1. | ZAGREBAČKA | 6.122.843 |
| 2. | KRAPINSKO-ZAGORSKA | 3.884.868 |
| 3. | SISAČKO-MOSLAVAČKA | 4.189.391 |
| 4. | KARLOVAČKA | 2.926.820 |
| 5. | VARAŽDINSKA | 5.285.400 |
| 6. | KOPRIVNIČKO-KRIŽEVAČKA | 1.963.287 |
| 7. | BJELOVARSKO-BILOGORSKA | 2.238.620 |
| 8. | PRIMORSKO-GORANSKA | 4.024.846 |
| 9. | LIČKO-SENJSKA | 1.833.110 |
| 10. | VIROVITIČKO-PODRAVSKA | 2.295.237 |
| 11. | POŽEŠKO-SLAVONSKA | 2.353.495 |
| 12. | BRODSKO-POSAVSKA | 3.493.441 |
| 13. | ZADARSKA | 3.737.340 |
| 14. | OSJEČKO-BARANJSKA | 6.797.670 |
| 15. | ŠIBENSKO-KNINSKA | 2.176.546 |
| 16. | VUKOVARSKO-SRIJEMSKA | 3.437.658 |
| 17. | SPLITSKO-DALMATINSKA | 8.759.197 |
| 18. | ISTARSKA | 2.707.605 |
| 19. | DUBROVAČKO-NERETVANSKA | 2.839.449 |
| 20. | MEĐIMURSKA | 2.726.132 |
| 21. | GRAD ZAGREB | 17.392.962 |
|  | **UKUPNO ŽUPANIJE** | **91.185.917** |

|  |  |  |
| --- | --- | --- |
| **PREGLED SREDSTAVA ZA DECENTRALIZIRANU FUNKCIJU OSNOVNOG ŠKOLSTVA PO GRADOVIMA U 2024. GODINI** | | |
|  | | |
|  |  |  |
|  |  | *Tablica 2. gradovi* |
| Red. broj | Nositelj financiranja - gradovi | Sveukupno eura |
| 1 | 2 | 3 |
| 1. | VELIKA GORICA | 1.875.407 |
| 2. | SAMOBOR | 1.219.606 |
| 3. | VRBOVEC | 594.702 |
| 4. | ZAPREŠIĆ | 487.351 |
| 5. | KRAPINA | 305.694 |
| 6. | SISAK | 1.228.938 |
| 7. | KUTINA | 718.947 |
| 8. | KARLOVAC | 1.488.094 |
| 9. | VARAŽDIN | 1.139.308 |
| 10. | KOPRIVNICA | 974.302 |
| 11. | KRIŽEVCI | 719.956 |
| 12. | ĐURĐEVAC | 260.869 |
| 13. | BJELOVAR | 947.838 |
| 14. | ČAZMA | 295.455 |
| 15. | GAREŠNICA | 326.735 |
| 16. | GRUBIŠNO POLJE | 222.920 |
| 17. | RIJEKA | 2.525.111 |
| 18. | CRIKVENICA | 233.731 |
| 19. | OPATIJA | 172.163 |
| 20. | GOSPIĆ | 541.244 |
| 21. | VIROVITICA | 730.164 |
| 22. | POŽEGA | 732.755 |
| 23. | SLAVONSKI BROD | 1.812.560 |
| 24. | ZADAR | 1.543.584 |
| 25. | OSIJEK | 2.291.874 |
| 26. | ŠIBENIK | 1.148.188 |
| 27. | VINKOVCI | 918.008 |
| 28. | VUKOVAR | 1.140.911 |
| 29. | MAKARSKA | 349.460 |
| 30. | SPLIT | 3.058.837 |
| 31. | PULA - POLA | 1.429.327 |
| 32. | LABIN | 401.768 |
| 33. | PAZIN | 888.134 |
| 34. | POREČ - PARENZO | 537.729 |
| 35. | ROVINJ - ROVIGNO | 357.939 |
| 36. | UMAG - UMAGO | 459.886 |
| 37. | DUBROVNIK | 1.064.367 |
| 38. | ČAKOVEC | 769.827 |
|  | **UKUPNO GRADOVI** | **35.913.689** |

|  |  |  |  |
| --- | --- | --- | --- |
| **PREGLED SREDSTAVA ZA DECENTRALIZIRANU FUNKCIJU VATROGASTVA** | | | |
| **PO GRADOVIMA/OPĆINAMA U 2024. GODINI** | | | |
|  |  |  |  |
|  |  |  |  |
|  |  | *Tablica 3. općine/gradovi* | |
| Red. broj | Osnivači i suosnivači  javnih vatrogasnih postrojbi gradovi/općine | Naziv javne vatrogasne postrojbe | Ukupno eura |
| 1 | 2 | 3 | 4 |
| 1. | Grad Zagreb | JVP ZAGREB | 5.889.116 |
| 2. | Grad Zaprešić | JVP ZAPREŠIĆ | 573.722 |
| 3. | Grad Samobor | JVP SAMOBOR | 442.641 |
| 4. | Grad Velika Gorica | JVP VELIKA GORICA | 666.955 |
| 5. | Grad Ivanić-Grad | JVP IVANIĆ GRAD | 520.271 |
| 6. | *Suosnivači:* | ZAGORSKA JVP | 1.036.205 |
|  | Grad Zabok (8,96%) |  | 92.844 |
|  | *Grad Klanjec (3,09%)* |  | 32.019 |
|  | *Grad Oroslavje (5,98%)* |  | 61.965 |
|  | *Grad Pregrada (6,85%)* |  | 70.980 |
|  | *Grad Zlatar (6,22%)* |  | 64.452 |
|  | *Grad Donja Stubica (5,67%)* |  | 58.753 |
|  | *Općina Bedekovčina (8,11%)* |  | 84.036 |
|  | *Općina Budinščina (2,67%)* |  | 27.667 |
|  | *Općina Desinić (3,33%)* |  | 34.505 |
|  | *Općina Gornja Stubica (5,48%)* |  | 56.784 |
|  | *Općina Hrašćina (1,75%)* |  | 18.133 |
|  | *Općina Konjšćina (3,90%)* |  | 40.412 |
|  | *Općina Kraljevec na Sutli (1,74%)* |  | 18.030 |
|  | *Općina Krapinske Toplice (5,49%)* |  | 56.888 |
|  | *Općina Kumrovec (1,77%)* |  | 18.341 |
|  | *Općina Marija Bistrica (6,32%)* |  | 65.488 |
|  | *Općina Stubičke Toplice (2,63%)* |  | 27.252 |
|  | *Općina Sveti Križ Začretje (6,33%)* |  | 65.592 |
|  | *Općina Tuhelj (2,09%)* |  | 21.657 |
|  | *Općina Veliko Trgovišće (4,99%)* |  | 51.707 |
|  | *Općina Zagorska Sela (1,14%)* |  | 11.813 |
|  | *Općina Zlatar Bistrica (2,71%)* |  | 28.081 |
|  | *Općina Mače (2,78%)* |  | 28.806 |
| 7. | Grad Krapina | JVP KRAPINA | 320.523 |
| 8. | Grad Sisak | JVP SISAK | 860.504 |
| 9. | Grad Petrinja | JVP PETRINJA | 511.873 |
| 10. | Grad Kutina | JVP KUTINA | 501.986 |
| 11. | Grad Novska | JVP NOVSKA | 258.459 |
| 12. | Grad Karlovac | JVP KARLOVAČKA | 1.035.899 |
| 13. | Grad Ogulin | JVP OGULIN | 445.121 |
| 14. | Grad Varaždin | JVP VARAŽDIN | 912.882 |
| 15. | Grad Koprivnica | JVP KOPRIVNICA | 689.984 |
| 16. | *Suosnivači:* | JVP ĐURĐEVAC | 511.714 |
|  | Grad Đurđevac (69,40%) |  | 355.130 |
|  | *Općina Virje (10,70%)* |  | 54.753 |
|  | *Općina Kloštar Podravski (5,08%)* |  | 25.995 |
|  | *Općina Kalinovac (4,88%)* |  | 24.972 |
|  | *Općina Molve (4,05%)* |  | 20.724 |
|  | *Općina Ferdinandovac (2,97%)* |  | 15.198 |
|  | *Općina Podravske Sesvete (1,84%)* |  | 9.416 |
|  | *Općina Novo Virje (1,08%)* |  | 5.526 |
| 17. | Grad Križevci | JVP KRIŽEVCI | 409.223 |
| 18. | Grad Bjelovar | JVP BJELOVAR | 760.841 |
| 19. | *Suosnivači:* | JVP DARUVAR | 427.939 |
|  | Grad Daruvar (78,00%) |  | 333.792 |
|  | *Općina Sirač (7,00%)* |  | 29.956 |
|  | *Općina Končanica (5,00%)* |  | 21.397 |
|  | *Općina Đulovac (5,00%)* |  | 21.397 |
|  | *Općina Dežanovac (5,00%)* |  | 21.397 |
| 20. | *Suosnivači:* | JVP GAREŠNICA | 321.630 |
|  | Grad Garešnica (88,00%) |  | 283.034 |
|  | *Općina Hercegovac (7,00%)* |  | 22.514 |
|  | *Općina Velika Trnovitica (5,00%)* |  | 16.082 |
| 21. | Grad Čazma | JVP ČAZMA | 308.050 |
| 22. | Grad Grubišno polje | JVP GRUBIŠNO POLJE | 280.684 |
| 23. | Grad Rijeka | JVP RIJEKA | 2.275.388 |
| 24. | Grad Mali Lošinj | JVP LOŠINJ | 424.810 |
| 25. | Grad Crikvenica | JVP CRIKVENICA | 297.290 |
| 26. | Grad Krk | JVP KRK | 403.640 |
| 27. | *Suosnivači:* | JVP OPATIJA | 587.050 |
|  | Grad Opatija (57,00%) |  | 334.619 |
|  | *Općina Matulji (23,00%)* |  | 135.021 |
|  | *Općina Lovran (14,00%)* |  | 82.187 |
|  | *Općina Mošćenička Draga (6,00%)* |  | 35.223 |
| 28. | Grad Delnice | JVP DELNICE | 275.115 |
| 29. | Grad Gospić | JVP GOSPIĆ | 417.668 |
| 30. | Općina Plitvička Jezera | JVP PLITVIČKA JEZERA | 288.200 |
| 31. | Grad Senj | JVP SENJ | 274.738 |
| 32. | Grad Virovitica | JVP VIROVITICA | 413.623 |
| 33. | Grad Slatina | JVP SLATINA | 368.422 |
| 34. | Grad Požega | JVP POŽEGA | 376.453 |
| 35. | *Suosnivači:* | JVP POŽEŠKO-SLAVONSKA ŽUPANIJA | 361.814 |
|  | Grad Pleternica (30,00%) |  | 108.545 |
|  | *Grad Kutjevo (10,00%)* |  | 36.181 |
|  | *Grad Pakrac (15,00%)* |  | 54.272 |
|  | *Grad Lipik (10,00%)* |  | 36.181 |
|  | *Općina Velika (10,00%)* |  | 36.181 |
|  | *Općina Brestovac (10,00%)* |  | 36.181 |
|  | *Općina Kaptol (5,00%)* |  | 18.091 |
|  | *Općina Čaglin (5,00%)* |  | 18.091 |
|  | *Općina Jakšić (5,00%)* |  | 18.091 |
| 36. | Grad Slavonski Brod | JVP SLAVONSKI BROD | 1.023.931 |
| 37. | Grad Nova Gradiška | JVP NOVA GRADIŠKA | 283.857 |
| 38. | *Suosnivači:* | JVP ZADAR | 1.962.590 |
|  | Grad Zadar (87,70%) |  | 1.721.191 |
|  | *Općina Poličnik (5,20%)* |  | 102.055 |
|  | *Općina Zemunik Donji (2,40%)* |  | 47.102 |
|  | *Općina Bibinje (4,70%)* |  | 92.242 |
| 39. | Grad Biograd na Moru | JVP BIOGRAD | 418.571 |
| 40. | Grad Benkovac | JVP BENKOVAC | 407.825 |
| 41. | Općina Gračac | JVP GRAČAC | 497.696 |
| 42. | *Suosnivači:* | JVP PAG | 250.660 |
|  | Grad Pag (60,00%) |  | 150.396 |
|  | Općina Kolan (20,00%) |  | 50.132 |
|  | Općina Povljana (20,00%) |  | 50.132 |
| 43. | Grad Osijek | JVP OSIJEK | 1.650.741 |
| 44. | Grad Beli Manastir | JVP BELI MANASTIR | 366.482 |
| 45. | Grad Našice | JVP NAŠICE | 313.360 |
| 46. | *Suosnivači:* | JVP ĆEPIN | 236.026 |
|  | Općina Čepin (70,00%) |  | 165.218 |
|  | Općina Vuka (13,00%) |  | 30.683 |
|  | Općina Vladislavci (17,00%) |  | 40.125 |
| 47. | Grad Šibenik | JVP ŠIBENIK | 1.096.866 |
| 48. | Grad Drniš | JVP DRNIŠ | 341.667 |
| 49. | Grad Knin | JVP KNIN | 443.058 |
| 50. | Grad Vodice | JVP VODICE | 268.448 |
| 51. | *Suosnivači:* | JVP VINKOVCI | 468.776 |
|  | Grad Vinkovci (88,00%) |  | 412.523 |
|  | Općina Andrijaševci (12,00%) |  | 56.253 |
| 52. | Grad Vukovar | JVP VUKOVAR | 767.316 |
| 53. | Grad Ilok | JVP ILOK | 265.109 |
| 54. | Grad Županja | JVP ŽUPANJA | 155.185 |
| 55. | Grad Split | JVP SPLIT | 2.180.768 |
| 56. | Grad Imotski | JVP IMOTSKI | 364.968 |
| 57. | Grad Kaštela | JVP KAŠTELA | 501.391 |
| 58. | Grad Makarska | JVP MAKARSKA | 310.384 |
| 59. | Općina Podstrana | JVP PODSTRANA | 262.614 |
| 60. | Grad Sinj | JVP SINJ | 376.449 |
| 61. | Grad Trogir | JVP TROGIR | 304.779 |
| 62. | *Suosnivači:* | JVP PULA | 1.311.286 |
|  | Grad Pula - Pola (68,92%) |  | 903.738 |
|  | *Općina Barban (3,27%)* |  | 42.879 |
|  | *Općina Fažana - Fasana (3,78%)* |  | 49.567 |
|  | *Općina Ližnjan - Lisignano (3,45%)* |  | 45.239 |
|  | *Općina Marčana (4,59%)* |  | 60.188 |
|  | *Općina Medulin (6,88%)* |  | 90.216 |
|  | *Općina Svetvinčenat (2,61%)* |  | 34.225 |
|  | *Grad Vodnjan - Dignano (6,50%)* |  | 85.234 |
| 63. | *Suosnivači:* | JVP PAZIN | 497.339 |
|  | Grad Pazin (49,29%) |  | 245.139 |
|  | *Općina Cerovlje (9,55%)* |  | 47.496 |
|  | *Općina Gračišće (7,66%)* |  | 38.096 |
|  | *Općina Lupoglav (5,15%)* |  | 25.613 |
|  | *Općina Karojba (7,73%)* |  | 38.444 |
|  | *Općina Motovun – Montona (5,78%)* |  | 28.746 |
|  | *Općina Tinjan (9,58%)* |  | 47.645 |
|  | *Općina Sveti Petar u Šumi (5,26%)* |  | 26.160 |
| 64. | *Suosnivači:* | JVP POREČ | 526.386 |
|  | Grad Poreč – Parenzo (67,18%) |  | 353.626 |
|  | *Općina Sveti Lovreč (1,49%)* |  | 7.843 |
|  | *Općina Višnjan – Visignano (2,61%)* |  | 13.739 |
|  | *Općina Kaštelir – Labinci – Castelliere-S. Domenica (1,36%)* |  | 7.159 |
|  | *Općina Vižinada – Visinada (1,44%)* |  | 7.580 |
|  | *Općina Vrsar – Orsera (10,50%)* |  | 55.270 |
|  | *Općina Funtana - Fontane (6,70%)* |  | 35.268 |
|  | *Općina Tar - Vabriga - Torre - Abrega (8,72%)* |  | 45.901 |
| 65. | *Suosnivači:* | JVP ROVINJ | 485.457 |
|  | Grad Rovinj – Rovigno (88,17%) |  | 428.027 |
|  | *Općina Bale – Valle (2,10%)* |  | 10.195 |
|  | *Općina Kanfanar (3,20%)* |  | 15.535 |
|  | *Općina Žminj (6,53%)* |  | 31.700 |
| 66. | *Suosnivači:* | JVP LABIN | 455.362 |
|  | Grad Labin (49,90%) |  | 227.226 |
|  | *Općina Pićan (8,20%)* |  | 37.340 |
|  | *Općina Raša (15,90%)* |  | 72.402 |
|  | *Općina Kršan (13,20%)* |  | 60.108 |
|  | *Općina Sveta Nedelja (12,80%)* |  | 58.286 |
| 67. | *Suosnivači:* | JVP BUZET | 364.527 |
|  | Grad Buzet (80,00%) |  | 291.622 |
|  | *Općina Lanišće (20,00%)* |  | 72.905 |
| 68. | *Suosnivači:* | JVP UMAG | 615.054 |
|  | Grad Umag - Umago (51,40%) |  | 316.138 |
|  | *Grad Novigrad - Cittanova (16,58%)* |  | 101.976 |
|  | *Grad Buje - Buie (19,77%)* |  | 121.596 |
|  | *Općina Grožnjan - Grisignana (2,81%)* |  | 17.283 |
|  | *Općina Brtonigla - Verteneglio (6,20%)* |  | 38.133 |
|  | *Općina Oprtalj - Portole (3,24%)* |  | 19.928 |
| 69. | Grad Dubrovnik | JVP DUBROVAČKI VATROGASCI | 1.222.737 |
| 70. | Općina Konavle | JVP KONAVLE | 291.819 |
| 71. | Općina Dubrovačko primorje | JVP DUBROVAČKO PRIMORJE | 273.599 |
| 72. | Grad Ploče | JVP PLOČE | 308.303 |
| 73. | Grad Metković | JVP METKOVIĆ | 293.904 |
| 74. | Općina Mljet | JVP MLJET | 267.859 |
| 75. | *Suosnivači:* | JVP ČAKOVEC | 705.412 |
|  | Grad Čakovec (56,64%) |  | 399.545 |
|  | *Općina Belica (2,28%)* |  | 16.084 |
|  | *Općina Dekanovec (0,97%)* |  | 6.843 |
|  | *Općina Domašinec (1,20%)* |  | 8.465 |
|  | *Općina Gornji Mihaljevec (0,98%)* |  | 6.913 |
|  | *Općina Mala Subotica (3,22%)* |  | 22.714 |
|  | *Općina Nedelišće (13,08%)* |  | 92.268 |
|  | *Općina Orehovica (0,91%)* |  | 6.419 |
|  | *Općina Podturen (3,96%)* |  | 27.934 |
|  | *Općina Pribislavec (2,36%)* |  | 16.648 |
|  | *Općina Selnica (1,43%)* |  | 10.087 |
|  | *Općina Strahoninec (3,10%)* |  | 21.868 |
|  | *Općina Sveti Juraj na bregu (3,94%)* |  | 27.793 |
|  | *Općina Šenkovec (4,65%)* |  | 32.802 |
|  | *Općina Vratišinec (1,28%)* |  | 9.029 |
|  | **S V E U K U P N O** | | **47.588.994** |

**O B R A Z L O Ž E N J E**

Prijedlog uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu izrađen je sukladno prijedlozima odluka o kriterijima i mjerilima za osiguravanje minimalnog financijskog standarda javnih potreba u djelatnostima osnovnog i srednjeg školstva, socijalne skrbi, zdravstva i vatrogastva u 2024., a to su:

1. Prijedlog odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini

2. Prijedlog odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2024. godini

3. Prijedlog odluke o minimalnim financijskim standardima kriterijima i mjerilima za decentralizirano financiranje domova za starije osobe u 2024. godini

4. Prijedlog odluke o minimalnim financijskim standardima za decentralizirane funkcije za zdravstvene ustanove u 2024. godini i

5. Prijedlog odluke o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2024. godini.

**U članku 1.** Uredbe utvrđeno je da se Uredbom uređuje način financiranja decentraliziranih funkcija te način izračuna iznosa pomoći izravnanja za decentralizirane funkcije jedinica lokalne i područne (regionalne) samouprave u 2024. godini osiguranih u Državnom proračunu Republike Hrvatske za 2024. godinu prema posebnim zakonima i odlukama o kriterijima i mjerilima za osiguravanje minimalnoga financijskog standarda javnih potreba u djelatnostima osnovnog i srednjeg školstva, socijalne skrbi, zdravstva i vatrogastva.

**Člankom 2.** utvrđeno je značenje pojmova koji se koriste u ovoj Uredbi.

**U članku 3.** utvrđuju se subjekti na koje se Uredba odnosi, a to su: županije, Grad Zagreb, gradovi i općine koji su preuzeli financiranje decentraliziranih funkcija (prema popisu u pregledu iznosa bilančnih prava - tablice 2. županije, tablice 2. gradovi i tablice 3. općine/gradovi koje su sastavni dio ove Uredbe) i navedeni su dodatni udjeli u porezu na dohodak po funkcijama koji su propisani Zakonom o financiranju jedinica lokalne i područne (regionalne) samouprave („Narodne novine“, br. 127/17., 138/20., 151/22. i 114/23.). Iznimno, za vrijeme trajanja programa mjera i aktivnosti obnove donesenih u skladu sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23.) dodatni udio u porezu na dohodak za decentralizirane funkcije Grad Zagreb, Krapinsko-zagorska županija, Zagrebačka županija, Sisačko-moslavačka županija i Karlovačka županija, mogu utrošiti u svrhu saniranja šteta i obnove zbog potresa.

Ukupan iznos bilančnih prava te pregled iznosa bilančnih prava po županijama i pojedinim decentraliziranim funkcijama utvrđen je u Zbirnom pregledu sredstava za decentralizirane funkcije u 2024. godini. Sredstva iskazana na Ministarstvu znanosti i obrazovanja u iznosu od 2.467.951,00 eura odnose se na rezervirana sredstva za povećane rashode prijevoza osnovnoškolskih učenika tijekom 2024. godine i to za one nositelje financiranja kod kojih je udio rashoda prijevoza osnovnoškolskih učenika u ukupnim sredstvima minimalnog financijskog standarda u 2023. godini bio znatno viši od prosječnog udjela za sve nositelje financiranja zajedno. Ministarstvo znanosti i obrazovanja, utvrdit će kriterije za dodjelu sredstava, te posebnom odlukom ministra dodijeliti dodatna sredstva pojedinim nositeljima financiranja.

Sredstva pomoći izravnanja osigurana su u Državnom proračunu Republike Hrvatske za 2024. godinu, na razdjelima tijela državne uprave nadležnih za pojedinu decentraliziranu funkciju, u ukupnom iznosu od 217.266.405,00 eura.

Ako korisnici pomoći izravnanja iz dodatnog udjela u porezu na dohodak ne ostvare sredstva do iznosa bilančnih prava za financiranje decentraliziranih funkcija za 2024. godinu, ostvaruju pravo na sredstva pomoći izravnanja iz Državnog proračuna Republike Hrvatske za 2024. godinu. Iznimno, za vrijeme trajanja programa mjera i aktivnosti obnove donesenih u skladu sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, sredstva za pokriće rashoda za decentralizirane funkcije osnovnog i srednjeg školstva, socijalne skrbi, zdravstva i vatrogastva za Grad Zagreb, Krapinsko-zagorsku županiju, Zagrebačku županiju, Sisačko-moslavačku županiju i Karlovačku županiju osiguravaju se u cijelosti iz pomoći izravnanja za decentralizirane funkcije koje se osiguravaju u državnom proračunu na razdjelima tijela državne uprave nadležnih za pojedinu decentraliziranu funkciju.

**U članku 4.** navedene su odluke Vlade Republike Hrvatske kojima su utvrđena bilančna prava županije, Grada Zagreba, grada i općine za pojedine decentralizirane funkcije u 2024. godini.

**Člankom 5.** korisnicima pomoći izravnanja propisuje senačin planiranja prihoda i rashoda (prema proračunskim klasifikacijama) do iznosa utvrđenog u Pregledu sredstava koji je sastavni dio Uredbe.

**Člankom 6.** utvrđena je obveza županijama, Gradu Zagrebu, gradovima i općinama da sredstva, u skladu s tabličnim pregledima, doznačuju krajnjim korisnicima, odnosno ustanovama čije su financiranje preuzeli, prema dinamici i planu prioriteta koji je korisnik utvrdio u svom proračunu.

**Člankom 7.** propisuje seobveza namjenskog korištenja sredstava utvrđenih u odlukama Vlade Republike Hrvatske o minimalnim financijskim standardima.

Korisnici su dužni donijeti vlastite odluke o kriterijima i mjerilima te načinu financiranja ustanova u okvirima planiranih sredstava utvrđenih u Zbirnom pregledu sredstava za decentralizirane funkcije u 2024. godini. Korisnici u svojim odlukama utvrđuju raspodjelu sredstava po ustanovama (osim za financiranje vatrogastva) i prioritete za kapitalna ulaganja u ustanove unutar pojedine djelatnosti. Županije, Grad Zagreb, gradovi i općine mogu sredstva za financiranje decentraliziranih funkcija (osim za financiranje djelatnosti javne vatrogasne postrojbe) preraspodijeliti po krajnjim korisnicima unutar pojedine djelatnosti u skladu s odlukama Vlade Republike Hrvatske kojima su utvrđena bilančna prava županije, Grada Zagreba, grada i općine za pojedine decentralizirane funkcije u 2024.

**Člankom 8.** propisuje se postupanje s viškom sredstava ostvarenog iz dodatnog udjela u porezu na dohodak za decentralizirane funkcije i viškom sredstava doznačenih iz državnog proračuna s pozicije pomoći izravnanja za decentralizirane funkcije.

Ovim člankom propisuje se da ako jedinice lokalne i područne (regionalne) samouprave koje financiraju decentralizirane funkcije ostvare više sredstava iz dodatnog udjela u porezu na dohodak nego je to utvrđeno minimalnim financijskim standardom, odnosno ako ostvare više sredstava nego je stvoreno obveza po rashodima koji se financiraju na temelju odluka Vlade Republike Hrvatske o minimalnim financijskim standardima, višak sredstava mogu koristiti za financiranje preuzetih decentraliziranih funkcija iznad minimalnog financijskog standarda.

Ako jedinice lokalne i područne (regionalne) samouprave koje financiraju decentralizirane funkcije ostvare više sredstava iz pomoći izravnanja za decentralizirane funkcije nego je to utvrđeno minimalnim financijskim standardima, višak sredstava dužni su uplatiti/vratiti na račun državnog proračuna Republike Hrvatske do 15. veljače 2025. Navedeni višak sredstava prihod je državnog proračuna Republike Hrvatske.

**Člankom 9.** propisuje se kako tijela državne uprave nadležna za pojedinu decentraliziranu funkciju u suradnji s Ministarstvom financija utvrđuju iznos pomoći izravnanja za pojedinu decentraliziranu funkciju u 2024. godini po korisnicima pomoći izravnanja. Člankom je propisano kako se od mjesečnog iznosa bilančnih prava odbija iznos ostvarenog poreza na dohodak iz dodatnog udjela u porezu na dohodak za decentraliziranu funkciju za prethodni mjesec, a nedostajući iznos sredstava do mjesečnog iznosa bilančnih prava podmiruje se iz pomoći izravnanja. Navedene pomoći izravnanja doznačuju se mjesečno za pojedinu decentraliziranu funkciju.

**Člankom 10.** propisuje se obvezaizvještavanja o utrošenim sredstvima krajnjih korisnika (ustanova). Rokovi i način izvještavanja propisani su odlukama o minimalnim financijskim standardima tijela državne uprave nadležnih za pojedinu decentraliziranu funkciju. U slučaju da općine, gradovi i županije ne dostave izvještaj tijeludržavne uprave nadležnom za pojedinu decentraliziranu funkciju, nadležno tijelo državne uprave će privremeno obustaviti doznaku tekućih pomoći. Ovim člankom se, također, propisuje obveza praćenja izvršenja odluka o minimalnim financijskim standardima, krajnji rok 31. listopada 2024. za predlaganje njihovih izmjena i dopuna Vladi Republike Hrvatske i krajnji rok 30. rujna 2024. do kojeg ih je potrebno dostaviti na mišljenje Ministarstvu financija.

**Članak 11.** propisuje stupanje na snagu ove Uredbe.